CELEX: 22015D1048
Language: el
Date: 2014-05-16 00:00:00
Title: Απόφαση αριθ. 4/2014 της επιτροπής εμπορίου ΕΕ-Κολομβίας-Περού, της 16ης Μαΐου 2014, Θέσπιση του εσωτερικού κανονισμού της ομάδας εμπειρογνωμόνων σε θέματα εμπορίου και αειφόρου ανάπτυξης που αναφέρεται στο άρθρο 284 παράγραφος 6 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1048]

1.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 167/88
            
         ΑΠΌΦΑΣΗ αριθ. 4/2014 ΤΗΣ ΕΠΙΤΡΟΠΉΣ ΕΜΠΟΡΊΟΥ ΕΕ-ΚΟΛΟΜΒΊΑΣ-ΠΕΡΟΫ
   της 16ης Μαΐου 2014
   Θέσπιση του εσωτερικού κανονισμού της ομάδας εμπειρογνωμόνων σε θέματα εμπορίου και αειφόρου ανάπτυξης που αναφέρεται στο άρθρο 284 παράγραφος 6 της συμφωνίας εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου [2015/1048]
   Η ΕΠΙΤΡΟΠΗ ΕΜΠΟΡΙΟΥ,
   Έχοντας υπόψη τη συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου («η συμφωνία»), η οποία υπεγράφη στις Βρυξέλλες στις 26 Ιουνίου 2012, και ιδίως το άρθρο 284 παράγραφος 6,
   Εκτιμώντας τα ακόλουθα:
   
               (1)
            
            
               Το άρθρο 284 της συμφωνίας ορίζει ότι ένα μέρος δύναται να ζητήσει τη σύγκληση ομάδας εμπειρογνωμόνων για την εξέταση ζητήματος εμπορίου και αειφόρου ανάπτυξης που δεν αντιμετωπίστηκε ικανοποιητικά μέσω των κυβερνητικών διαβουλεύσεων δυνάμει του άρθρου 283 της συμφωνίας.
            
         
               (2)
            
            
               Κατά την πρώτη της συνεδρίαση, η επιτροπή εμπορίου θεσπίζει εσωτερικό κανονισμό για τη λειτουργία της ομάδας εμπειρογνωμόνων.
            
         
               (3)
            
            
               Η επιτροπή εμπορίου έχει την αποκλειστική εξουσία να αξιολογεί και να εκδίδει αποφάσεις, κατά τα οριζόμενα στη συμφωνία, σχετικά με κάθε θέμα που της υποβάλλεται από τα εξειδικευμένα όργανα τα οποία συγκροτούνται δυνάμει της συμφωνίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Θεσπίζεται ο εσωτερικός κανονισμός της ομάδας εμπειρογνωμόνων, όπως ορίζεται στο παράρτημα.
            
         
               2.
            
            
               Η παρούσα απόφαση αρχίζει να ισχύει στις 7 Οκτωβρίου 2014
            
         
      Λίμα, 16 Μαΐου 2014.
      
         
            Για την επιτροπή εμπορίου
         
         
            Υπουργός Εμπορίου, Βιομηχανίας και Τουρισμού της Κολομβίας
         
         Cecilia ÁLVAREZ-CORREA
      
      
         
            Επίτροπος Εμπορίου της Ευρωπαϊκής Επιτροπής
         
         Karel DE GUCHT
      
      
         
            Υπουργός Εξωτερικού Εμπορίου και Τουρισμού του Περού
         
         Blanca Magali SILVA VELARDE-ÁLVAREZ
      
   
   
      ΠΑΡΑΡΤΗΜΑ
      
         ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΟΜΑΔΑΣ ΕΜΠΕΙΡΟΓΝΩΜΟΝΩΝ ΤΟΥ ΤΙΤΛΟΥ ΠΕΡΙ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ
      
      ΓΕΝΙΚΕΣ ΔΙΑΤΑΞΕΙΣ
      
               
                  1.
               
               
                  Στον τίτλο IX (Εμπόριο και αειφόρος ανάπτυξη) της συμφωνίας και δυνάμει του παρόντος εσωτερικού κανονισμού, νοούνται ως:
                  α)   «συμφωνία»: η συμφωνία εμπορίου μεταξύ της Κολομβίας και του Περού, αφενός, και της Ευρωπαϊκής Ένωσης και των κρατών μελών της, αφετέρου, η οποία υπεγράφη στις 26 Ιουνίου 2012·
                  β)   «ημέρα»: η ημερολογιακή ημέρα·
                  γ)   «εμπειρογνώμων»: το πρόσωπο με πείρα στα θέματα που καλύπτονται από τον τίτλο IX (Εμπόριο και αειφόρος ανάπτυξη), το οποίο είναι κατάλληλο να οριστεί προκειμένου να υπηρετήσει σε ομάδα εμπειρογνωμόνων, σύμφωνα με το άρθρο 284 της συμφωνίας·
                  δ)   «ομάδα εμπειρογνωμόνων»: η ομάδα η οποία συγκαλείται σύμφωνα με τις διαδικασίες που καθορίζονται στο άρθρο 284 της συμφωνίας·
                  ε)   «συμμετέχον στη διαδικασία μέρος»: ένα συμμετέχον στις διαβουλεύσεις μέρος το οποίο συμμετέχει σε διαδικασία ενώπιον ομάδας εμπειρογνωμόνων·
                  στ)   «αιτούν μέρος»: οποιοδήποτε συμμετέχον στις διαβουλεύσεις μέρος το οποίο ζητεί τη σύγκληση ομάδας εμπειρογνωμόνων δυνάμει του άρθρου 284 παράγραφος 1 της συμφωνίας.
               
            
               
                  2.
               
               
                  Το αιτούν μέρος βαρύνεται με την υλικοτεχνική διαχείριση των διαδικασιών, εκτός αν συμφωνηθεί άλλως. Τα συμμετέχοντα στη διαδικασία μέρη μοιράζονται εξίσου τις δαπάνες που προκύπτουν από την οργάνωση μιας διαδικασίας της ομάδας εμπειρογνωμόνων, συμπεριλαμβανομένων των δαπανών των εμπειρογνωμόνων. Τα συμμετέχοντα στη διαδικασία μέρη δύνανται, ωστόσο, να αποφασίσουν να κατανεμηθούν διαφορετικά οι εν λόγω δαπάνες, εξαιρουμένων των δαπανών των εμπειρογνωμόνων, λαμβάνοντας υπόψη τις ιδιαιτερότητες της υπόθεσης και άλλες περιστάσεις που ενδεχομένως κρίνονται συναφείς.
               
            ΚΟΙΝΟΠΟΙΗΣΕΙΣ
      
               
                  3.
               
               
                  Τα μέρη διαβιβάζουν κάθε αίτηση για σύγκληση ομάδας εμπειρογνωμόνων ή κάθε ανακοίνωση, γραπτή παρατήρηση ή άλλο έγγραφο που παραδίδεται με την έκδοση απόδειξης, με συστημένη επιστολή, με υπηρεσίες ταχείας αποστολής, με φαξ, τέλεξ, τηλεγράφημα ή άλλο τρόπο τηλεπικοινωνίας που παρέχει τεκμήριο της αποστολής.
               
            
               
                  4.
               
               
                  Κάθε συμμετέχον στη διαδικασία μέρος παρέχει στο άλλο μέρος, και σε καθένα εκ των μελών της ομάδας εμπειρογνωμόνων, αντίγραφο όλων των γραπτών παρατηρήσεών του. Αντίγραφο του εγγράφου παρέχεται επίσης σε ηλεκτρονική μορφή.
               
            
               
                  5.
               
               
                  Τυπογραφικά σφάλματα ήσσονος σημασίας σε αίτηση, ανακοίνωση, γραπτές παρατηρήσεις ή άλλο έγγραφο που αφορά την ομάδας εμπειρογνωμόνων μπορούν να διορθώνονται με τη διαβίβαση νέου εγγράφου, στο οποίο υποδεικνύονται σαφώς οι αλλαγές.
               
            
               
                  6.
               
               
                  Για τους σκοπούς του υπολογισμού μιας προθεσμίας δυνάμει των άρθρων 284 και 285 της συμφωνίας και του παρόντος εσωτερικού κανονισμού, η εν λόγω περίοδος αρχίζει από την ημέρα που ακολουθεί την ημερομηνία παραλαβής ανακοίνωσης, γραπτών παρατηρήσεων ή άλλου εγγράφου. Αν η τελευταία ημέρα της εν λόγω περιόδου είναι επίσημη αργία ή μη εργάσιμη ημέρα για οποιοδήποτε εκ των συμμετεχόντων στη διαδικασία μερών, η προθεσμία παρατείνεται έως την αμέσως επόμενη εργάσιμη ημέρα. Επίσημες αργίες ή μη εργάσιμες ημέρες εντός της διάρκειας της περιόδου συμπεριλαμβάνονται στον υπολογισμό της προθεσμίας.
               
            
               
                  7.
               
               
                  Όταν ένα συμμετέχον στη διαδικασία μέρος λαμβάνει ένα έγγραφο σε μια ημερομηνία διαφορετική από την ημερομηνία κατά την οποία το εν λόγω έγγραφο παραλαμβάνεται από το άλλο μέρος, οποιαδήποτε χρονική περίοδος που υπολογίζεται βάσει της ημερομηνίας της παραλαβής του εγγράφου εκείνου υπολογίζεται από την τελευταία ημερομηνία παραλαβής του.
               
            ΣΥΣΤΑΣΗ ΟΜΑΔΑΣ ΕΜΠΕΙΡΟΓΝΩΜΟΝΩΝ
      
               
                  8.
               
               
                  Αν, σύμφωνα με το άρθρο 284 της συμφωνίας, ο πρόεδρος επιλέγεται με κλήρωση από τον κατάλογο μη υπηκόων ουδενός εκ των μερών της συμφωνίας, προσκαλούνται εγκαίρως οι εκπρόσωποι και των δύο συμμετεχόντων στη διαδικασία μερών να είναι παρόντες στην κλήρωση.
               
            
               
                  9.
               
               
                  Τα συμμετέχοντα στη διαδικασία μέρη κοινοποιούν στους εμπειρογνώμονες τον διορισμό τους.
               
            
               
                  10.
               
               
                  Εμπειρογνώμων που έχει διοριστεί σύμφωνα με τη διαδικασία που προβλέπεται δυνάμει του άρθρου 284 της συμφωνίας κοινοποιεί την αποδοχή του/της στην υποεπιτροπή εμπορίου και αειφόρου ανάπτυξης εντός πέντε ημερών από την ημερομηνία κατά την οποία ενημερώθηκε για τον διορισμό του/της.
               
            ΕΝΑΡΞΗ ΔΙΑΔΙΚΑΣΙΑΣ ΟΜΑΔΑΣ ΕΜΠΕΙΡΟΓΝΩΜΟΝΩΝ
      
               
                  11.
               
               
                  Εκτός αν συμφωνήσουν άλλως τα συμμετέχοντα στη διαδικασία μέρη, συναντούν την ομάδα εμπειρογνωμόνων εντός δεκατεσσάρων ημερών από τη σύστασή της προκειμένου να καθοριστούν ζητήματα που τα εν λόγω μέρη ή η ομάδα εμπειρογνωμόνων κρίνουν κατάλληλα.
               
            
               
                  12.
               
               
                  
                              α)
                           
                           
                              Αν τα συμμετέχοντα στη διαδικασία μέρη δεν συμφωνήσουν άλλως, εντός επτά ημερών από την ημερομηνία σύστασης της ομάδας εμπειρογνωμόνων, οι αρμοδιότητες της ομάδας εμπειρογνωμόνων είναι οι εξής:
                              «να εξετάζει, με βάση τις οικείες διατάξεις του τίτλου περί εμπορίου και αειφόρου ανάπτυξης, το ζήτημα που αναφέρεται στο αίτημα για τη σύσταση ομάδας εμπειρογνωμόνων και να εκδίδει έκθεση, σύμφωνα με το άρθρο 285 του τίτλου IX (Εμπόριο και αειφόρος ανάπτυξη) της συμφωνίας, διατυπώνοντας συστάσεις για την ικανοποιητική αντιμετώπιση του ζητήματος.».
                           
                        
                              β)
                           
                           
                              Τα συμμετέχοντα στη διαδικασία μέρη πρέπει να κοινοποιήσουν τις συμφωνηθείσες αρμοδιότητες στην ομάδα εμπειρογνωμόνων εντός δύο ημερών από την επίτευξη συμφωνίας.
                           
                        
            ΓΡΑΠΤΕΣ ΠΑΡΑΤΗΡΗΣΕΙΣ
      
               
                  13.
               
               
                  Τα συμμετέχοντα στη διαδικασία μέρη δύνανται να διατυπώνουν παρατηρήσεις στην ομάδα εμπειρογνωμόνων σε οποιοδήποτε στάδιο της διαδικασίας. Η ομάδα εμπειρογνωμόνων δύναται να ζητεί και να λαμβάνει γραπτές παρατηρήσεις ή οποιαδήποτε άλλη πληροφορία από οργανισμούς, ιδρύματα και πρόσωπα που διαθέτουν σχετικές πληροφορίες ή εξειδικευμένες γνώσεις, συμπεριλαμβανομένων των γραπτών παρατηρήσεων ή πληροφοριών από τους σχετικούς διεθνείς οργανισμούς και φορείς, σχετικά με ζητήματα που αφορούν τις διεθνείς συμβάσεις και συμφωνίες που αναφέρονται στα άρθρα 269 και 270 της συμφωνίας.
               
            
               
                  14.
               
               
                  Μόλις η ομάδα εμπειρογνωμόνων αποφασίσει σχετικά με τον κατάλογο των ιδρυμάτων, οργανισμών και προσώπων από τα οποία θα ζητήσει πληροφορίες, διαβιβάζει τον εν λόγω κατάλογο στα συμμετέχοντα στη διαδικασία μέρη προς ενημέρωσή τους. Η ομάδα εμπειρογνωμόνων κοινοποιεί στα συμμετέχοντα στη διαδικασία μέρη όλα τα ιδρύματα, οργανισμούς ή πρόσωπα που επιλέγει εν συνεχεία να προσεγγίσει ή όσα υποβάλλουν παρατηρήσεις στην ομάδα εμπειρογνωμόνων ιδία πρωτοβουλία.
               
            ΛΕΙΤΟΥΡΓΙΑ ΤΗΣ ΟΜΑΔΑΣ ΕΜΠΕΙΡΟΓΝΩΜΟΝΩΝ
      
               
                  15.
               
               
                  Ο πρόεδρος της ομάδας εμπειρογνωμόνων προεδρεύει σε όλες τις συνεδριάσεις της. Η ομάδα εμπειρογνωμόνων μπορεί να εξουσιοδοτήσει την προεδρεύουσα αρχή να λάβει διοικητικές αποφάσεις σχετικά με τη διαδικασία.
               
            
               
                  16.
               
               
                  Ο πρόεδρος ενημερώνει τα συμμετέχοντα στη διαδικασία μέρη για διοικητικές αποφάσεις· οι εν λόγω διοικητικές αποφάσεις εφαρμόζονται, εκτός αν τα συμμετέχοντα στη διαδικασία μέρη συμφωνήσουν άλλως.
               
            
               
                  17.
               
               
                  Εφόσον δεν προβλέπεται άλλως στη συμφωνία ή στον παρόντα εσωτερικό κανονισμό, η ομάδα εμπειρογνωμόνων δύναται να διεξάγει τις δραστηριότητές της με κάθε μέσο, μεταξύ άλλων τηλεφωνικώς, με φαξ ή μέσω ηλεκτρονικού υπολογιστή.
               
            
               
                  18.
               
               
                  Στις συσκέψεις της ομάδας εμπειρογνωμόνων μπορούν να συμμετέχουν μόνο μέλη της ομάδας εμπειρογνωμόνων.
               
            
               
                  19.
               
               
                  Η σύνταξη κάθε έκθεσης της ομάδας εμπειρογνωμόνων παραμένει αποκλειστική ευθύνη της ομάδας εμπειρογνωμόνων και δεν είναι δυνατό να ανατεθεί σε άλλους.
               
            
               
                  20.
               
               
                  Με την επιφύλαξη των διατάξεων της συμφωνίας και του παρόντος εσωτερικού κανονισμού, όταν προκύπτει διαδικαστικό ζήτημα που δεν καλύπτεται από τις εν λόγω διατάξεις, η ομάδα εμπειρογνωμόνων μπορεί να υιοθετεί δικές της διαδικασίες για να αντιμετωπίσει το εν λόγω ζήτημα. Όταν προκύπτει διαδικαστικό ζήτημα που δεν καλύπτεται από τις διατάξεις της συμφωνίας ή του παρόντος εσωτερικού κανονισμού, η ειδική ομάδα διαιτησίας μπορεί να υιοθετήσει κατάλληλη διαδικασία συμβατή με τις εν λόγω διατάξεις.
               
            
               
                  21.
               
               
                  Εφόσον η ομάδα εμπειρογνωμόνων θεωρεί ότι είναι αναγκαίο να τροποποιηθεί οποιαδήποτε προθεσμία που ισχύει για τη διαδικασία ή να πραγματοποιηθεί οποιαδήποτε άλλη διαδικαστική ή διοικητική προσαρμογή, ενημερώνει γραπτώς τα συμμετέχοντα στη διαδικασία μέρη σχετικά με τους λόγους της αλλαγής ή της προσαρμογής, προσδιορίζοντας την απαιτούμενη προθεσμία ή προσαρμογή. Η εν λόγω προσαρμογή ισχύει, εκτός αν τα συμμετέχοντα στη διαδικασία μέρη συμφωνήσουν άλλως.
               
            
               
                  22.
               
               
                  Σύμφωνα με τα άρθρα 284 και 285 της συμφωνίας και με τον παρόντα εσωτερικό κανονισμό, η ομάδα εμπειρογνωμόνων διεξάγει όλες τις διαδικασίες με τον τρόπο που θεωρεί κατάλληλο, υπό την προϋπόθεση ότι τα συμμετέχοντα στη διαδικασία μέρη αντιμετωπίζονται με ισότητα και ότι, με την επιφύλαξη του άρθρου 284 παράγραφος 5 της συμφωνίας, παρέχεται σε έκαστο εκ των συμμετεχόντων στη διαδικασία μερών πλήρης δυνατότητα να παρουσιάσει τα επιχειρήματά του.
               
            
               
                  23.
               
               
                  Σύμφωνα με τα άρθρα 284 και 285 της συμφωνίας και με τον παρόντα εσωτερικό κανονισμό, τα συμμετέχοντα στη διαδικασία μέρη δύνανται να ζητήσουν συναντήσεις με την ομάδα εμπειρογνωμόνων μετά από την υποβολή της αρχικής έκθεσης και πριν από την υποβολή της τελικής έκθεσης.
               
            ΕΜΠΙΣΤΕΥΤΙΚΟΤΗΤΑ
      
               
                  24.
               
               
                  Κάθε συμμετέχον στη διαδικασία μέρος χειρίζεται ως εμπιστευτικές τις πληροφορίες που υποβάλλει το άλλο μέρος στην ομάδα εμπειρογνωμόνων και τις οποίες το εν λόγω μέρος έχει χαρακτηρίσει ως εμπιστευτικές.
               
            
               
                  25.
               
               
                  Όταν ένα συμμετέχον στη διαδικασία μέρος υποβάλλει εγγράφως εμπιστευτική εκδοχή των γραπτών παρατηρήσεών του στην ομάδα εμπειρογνωμόνων, παρέχει επίσης, κατόπιν αιτήσεως του άλλου μέρους, μη εμπιστευτική περίληψη των πληροφοριών που περιέχονται στις παρατηρήσεις του το αργότερο δεκαπέντε ημέρες από την ημερομηνία είτε της αίτησης είτε της υποβολής της εμπιστευτικής εκδοχής των παρατηρήσεων, οποιαδήποτε είναι η πλησιέστερη.
               
            
               
                  26.
               
               
                  Οι γραπτές παρατηρήσεις που υποβάλλονται στην ομάδα εμπειρογνωμόνων θεωρούνται εμπιστευτικές αλλά παρέχονται στα συμμετέχοντα στη διαδικασία μέρη. Τα συμμετέχοντα στη διαδικασία μέρη δύνανται να εκδίδουν κοινές δηλώσεις των θέσεών τους στον βαθμό που δεν περιέχουν εμπιστευτικές εμπορικές πληροφορίες.
               
            
               
                  27.
               
               
                  Η ομάδα εμπειρογνωμόνων συνέρχεται κεκλεισμένων των θυρών όταν οι παρατηρήσεις και τα επιχειρήματα οποιουδήποτε συμμετέχοντος στη διαδικασία μέρους περιέχουν εμπιστευτικές εμπορικές πληροφορίες.
               
            ΜΕΤΑΦΡΑΣΗ ΚΑΙ ΔΙΕΡΜΗΝΕΙΑ
      
               
                  28.
               
               
                  Τα συμμετέχοντα στη διαδικασία μέρη δικαιούνται να υποβάλλουν και να λαμβάνουν γραπτές παρατηρήσεις στις γλώσσες της επιλογής τους.
               
            
               
                  29.
               
               
                  Κάθε συμμετέχον στη διαδικασία μέρος λαμβάνει ταχέως τα αναγκαία μέτρα για τη μετάφραση των γραπτών παρατηρήσεών του στα αγγλικά και τα ισπανικά. Τα συμμετέχοντα στη διαδικασία μέρη μοιράζονται τις δαπάνες μετάφρασης και διερμηνείας προς ή από τα αγγλικά και τα ισπανικά που προκύπτουν κατά τις συσκέψεις της ομάδας εμπειρογνωμόνων. Η μετάφραση και διερμηνεία από ή προς άλλες γλώσσες βαρύνει το αιτούν μέρος.
               
            
               
                  30.
               
               
                  Οι εκθέσεις της ομάδας εμπειρογνωμόνων κοινοποιούνται στα αγγλικά και στα ισπανικά.
               
            ΑΛΛΕΣ ΔΙΑΤΑΞΕΙΣ
      
               
                  31.
               
               
                  Ο κώδικας δεοντολογίας που θεσπίζεται για τον κατάλογο διαιτητών δυνάμει της συμφωνίας εμπορίου ισχύει επίσης και για την ομάδα εμπειρογνωμόνων.